पाएं अपने शहर की ताज़ा ख़बरें और फ्री ई-पेपरडाउनलोड करें
मन दुखी है। कोरोना ने हमारे 5072 लोगों की जान ले ली। गहरी पीड़ा ये है कि इनसे आखिरी बार लिपटकर रो भी नहीं पाए। अंतिम संस्कार, श्रद्धांजलि सभा, हवन आदि कर आत्मा की शांति के लिए प्रार्थनाएं भी नहीं कर सके। इतना ही नहीं, हमारे एक लाख से ज्यादा लोग अभी घरों-अस्पतालों में कोरोना से दिन-रात लड़ रहे हैं। लेकिन घबराएं नहीं। हौसला रखें।
पहले वाले दिन जल्द ही लौटेंगे। प्रदेश का एक-एक व्यक्ति अगर प्रण ले ले कि वह खुद को और दूसरों को कोरोना से बचाने के प्रति सचेत रहेगा तो कोरोना की यह लड़ाई भी हम जल्द जीत जाएंगे। तब तक आइए हम इस पीड़ा के सहभागी बनें व घर में रहकर दूर से ही इन्हें श्रद्धांजलि अर्पित करें।
7 दिन में 1 हजार मौत: प्रदेश में कोरोना से 397 दिनों में 5072 मौतें हुई हैं। पहली मौत पिछले साल 2 अप्रैल को हुई थी। पहली हजार मौतें 163 दिनों में हुई थी। जबकि पिछली 1 हजार मौतें मात्र सात दिनों में हो गईं। यदि पहली मौत से औसत देखें तो हर दिन 12 लोगों की जानें जा रही है। मरने वालों में 85 से 94 वर्ष आयु के सबसे ज्यादा 8.9% लोग और 0 से 14 वर्ष के सबसे कम 0.06% हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn